[{"text_idx": "#000004", "text": "Kuna ta\u0308navu juulis mo\u0308o\u0308dub Eesti o\u0303igeusu vaimuliku ja u\u0308lempreestri Emmanuel Kirsi (kodanikunimega Eduard Kirss) su\u0308nnist sada aastat, siis teeb ajalooline Ald Kals lu\u0308hikese u\u0308levaate suurmehe ma\u0308lestuseks koos ajastule viitavate mo\u0303tisklustega."}, {"text_idx": "#000006", "text": "10. juunil toimus Po\u0303hja-Pa\u0308rnumaa vallas Pa\u0308rnu-Jaagupis Uduvere o\u0303igeusu kirikus Tallinna Flora kammerkoori kontsert. Neid on toimunud uduverelase Arvo Tomsoni eestvo\u0303ttel juba 24 aastat ja\u0308rjepanu! Ka seekord oli kirik muusikahuvilistest tulvil ja neid oli eeska\u0308tt kohapealt, aga ka u\u0308le Eesti mitmest paigast. Asjatundja oskab hinnata paremini, aga juba mitme eelmise kontserdi ku\u0308lastajana kiidan ilusat, enamasti keerulise helimustriga harmoonilist nii ilmalikku kui ka vaimulikku laulu ning muusikat. Kohaliku kultuurielu tippsu\u0308ndmusel juhtisin publiku ta\u0308helepanu sellele, et 21. juulil mo\u0308o\u0308dub Uduvere pu\u0308hakoja ko\u0303igi aegade teenekama preestri Emmanuel Kirsi su\u0308nnist sajand."}, {"text_idx": "#000007", "text": "Tulin kontserdile Muhu saarelt Va\u0308ikese va\u0308ina kaldalt. U\u0308le vee on Po\u0308ide kihelkond ja seal ka Tornima\u0308e ku\u0308la, kus su\u0308ndis Emmanuel (ka Eduard) Kirss. Tema usuline tee algas Tornima\u0308e o\u0303igeusu kirikus ristitult ja leeritatult ning ja\u0308tkus Petseri Vaimulikus Seminaris. O\u0303ppeto\u0308o\u0308 katkestas No\u0303ukogude Liidu okupatsioon ja Eestimaa Kommunistliku (bols\u030cevike) partei riigireeturlik tegevus 1940. aastal. Emmanuel Kirsi koolilinna petserit meenutab uduvere kirikus eesti vabariigi Petseri maakonna leelokandlega laualipp, tema allkiri on 2015. aastal koostatud 120 avaliku elu tegelase Eesti territoriaalset terviklikkust no\u0303udval po\u0308o\u0308rdumisel. Et me ei unustaks E. Kirsi koolilinna, sai tema perekond, Flora kammerkoor, Arvo Tomson ja Pa\u0308rnu-Jaagupi Muinsuskaitse Seltsi esimees Mati Rosenstein a\u0308sja ilmunud raamatu \u201ePetserimaalaste u\u0308ldnimestik 862\u20132022\u201d."}, {"text_idx": "#000008", "text": "Konstantinoopoli o\u0303igusalluvuses Eesti o\u0303igeusu kiriku juhtkond pages 1944. aastal targu va\u0308lismaale. Uued isandad kehtestasid Eestis Moskva patriarhiaadi vo\u0303imu. 1948. aastal pu\u0308hitseti Kirss diakoniks ja samal aastal ka preestriks. 1964. aastal omistati talle u\u0308lempreestri ametinimetus ja 1993. aastal sai temast ka Pa\u0308rnumaa o\u0303igeusu praost. Aastatel 1991\u20131993 oli E. Kirss piiskopkonna valitsuse liige. Ime ku\u0308ll, aga 1991. aastal o\u0303nnestus Tallinnas korraldada Eesti Vabariigi taastamine o\u0303igusliku ja\u0308rjepidevuse alusel, kuigi kohal olid okupatsioonivo\u0303imud, nende armee ja jo\u0303ustruktuurid. Sama ei o\u0303nnestunud aga teha Eesti o\u0303igeusu kirikuorganisatsiooniga, sest siin olid end pool sajandit peremeestena sisse seadnud ku\u0308lalised Peipsi tagant. Vene o\u0303igeusu kirik taotles ja mo\u0303tleb ta\u0308naseni so\u0303jaeelse eesti o\u0303igeusu kiriku o\u0303igusja\u0308rglusele! See on ja olnuks sama, kui No\u0303ukogude armee oleks taotlenud ja saanud Eesti kaitseva\u0308e o\u0303igusja\u0308rglaseks ning ja\u0308a\u0308nud siia igaveseks meie \u201eRahu ja julgeolekut kaitsma\u201c! O\u0303nneks leidus Eesti o\u0303igeusklikus preesterkonnas rahvuslikult mo\u0303tlevaid vaimulikke eesotsas Kirsiga. Nad korraldasid asja nii, et alustasid 1993. aastal va\u0308lis-Eesti o\u0303igeusu kiriku volitusel Eesti o\u0303igeusu kiriku Konstantinoopoli patriarhiaadi o\u0303igusalluvuse taastamist. Protsess va\u0308ltas mitu aastat ja seda saatis Moskva patriarhaadi asehalduri, peapiiskop Korneliuse eestivastane rahvusvaheline juriidiline tuleva\u0308rk, kuhu to\u0303mmati isegi U\u0308ro ja Usa."}, {"text_idx": "#000009", "text": "Selle suure tu\u0308li ka\u0308igus pani end Eestis peremehena tundnud peapiiskop Kornelius Kirsi koguni kirikuvande alla. Eesti a\u0308rimeestest koosnenud survegruppide ja kolaborantide koosto\u0308o\u0308 Talinna venemeelse juhtkonnaga to\u0303i kaasa Eesti o\u0303igeuskliku kogukonna lo\u0303hestamise kaheks ning Eesti o\u0303igeusu kiriku varade kahjuliku andmise vo\u0303o\u0303ra riigi poolso\u0303java\u0308elise usuorganisatsiooni kasutusse. Seda tehti isegi Riigikogu hoone naabruses ko\u0303rguva Neeva Aleksandri hiiglasliku peakirikuga, mis omandireformi ka\u0308igus tagastati Eesti o\u0303igeusu kirikule. Millegipa\u0308rast ei na\u0308e meie asjakohased organid selles hukatuslikku julgeolekuriski. Ku\u0308ll na\u0308evad seda ukrainlased, kes ko\u0303rvetavad Ukrainavastast so\u0303da toetava Kirilli juhitud Moskva patriarhaadi kirikuorganisatsiooni Ukrainast va\u0308lja. Kahjuks ei reageeri Eestis keegi Moskva laiutamisele Eesti Vabariigi ajutiselt okupeeritud Petserimaal. Seda seoses Ukraina poolt Moskva patriarhaadi alt tagasi veetud Kiievi Suurkloostri staatuse omistamisega Petseri kloostrile ega varem Ts\u030cetseeni ning Ukraina rahva timuka ku\u0308laska\u0308ikudele Petseri kloostriu\u0308lema juurde."}, {"text_idx": "#000010", "text": "Kirss on teeninud preestrina Hiiu, La\u0308a\u0308ne, Pa\u0308rnu, Rapla ja Saare maakonnas ning Tallinnas paariku\u0308mnes o\u0303igeusu kirikus. 1957. aastal ma\u0308a\u0308rati ta Uduvere preestriks, kus oli po\u0303hikohaga kuni aastani 1983, aga kodu to\u0303ttu kuni uinumiseni 2017. aastani, seega kokku kuus ku\u0308mnendit!Aastal 1983 sai temast Eesti o\u0303igeusu peakiriku, Tallinna Issanda Muutmise koguduse u\u0308lempreester ja seda veerand sajandit kuni aastani 2008. Sealt saatis ta 21. oktoobril 1990 viimsesse puhkepaika Eesti Vabariigi presidendi Konstantin Pa\u0308tsi sa\u0308ilmed. Muide, matusetalitusel oli ka jaaguplasi."}, {"text_idx": "#000011", "text": "Kirss oli ko\u0303rgelt tunnustatud vaimulik. Ta oli autasustatud Eesti o\u0303igeusu kiriku paljude tiitlitega, sealhulgas vaimuliku mo\u0303o\u0303ga ja mitra kandmise o\u0303igusega. Talle oli omistatud Konstantinoopoli patriarhi Bartholomeos I poolt Suuroikonomose tiitel. Ta oli Piiskop Platoni ordeni ja Punase Risti teenetema\u0308rgi kavaler ja Halinga valla aukodanik."}, {"text_idx": "#000012", "text": "Kirss oli vaimulik luuletaja ja usuline mo\u0303tleja,keda peeti koguni eesti o\u0303igeusu kiriku metropoliidi ameti va\u0308a\u0308riliseks. Kirjanik To\u0303nu O\u0303nnepalu on teda nimetanud \u201evanaks targaks meheks\u201c. E. Kirsi peres kasvas kolm last, ta maeti Uduvere kalmistule. Tema ma\u0308lestus on uduverelastele ja jaaguplastele pu\u0308ha. Pole imestada, kui ja\u0308rgnevad po\u0303lvkonnad e. kirsi isiksuse suurust teadvustades teda teenete eest Eesti o\u0303igeusu kiriku taastamisel to\u0303stetaks pu\u0308haku seisusesse."}]